## Agricultura retira i elimina 792.450 quilos de productes peribles en mal estat

*** 32 empreses de 10 de les localitats més afectades per la DANA han recorregut al servici posat en marxa per la Conselleria
* L’empresa que requerisca d’estos servicis pot telefonar a l’1·1·2 i Tragsa, per encàrrec del Consell, procedirà a la retirada sense cap cost**

La Conselleria d’Agricultura, Aigua, Ramaderia i Pesca ha facilitat la retirada i eliminació de 792.450 quilos de productes peribles en mal estat davant la impossibilitat de donar-los eixida al mercat o de ser eliminats per part de les empreses afectades.

Esta actuació és una mesura de seguretat per a evitar qualsevol risc per a la salut pública.

32 empreses, en la seua majoria carnisseries, pescateries i restaurants, situades a Albal, Alfafar, Benetússer, Beniparrell, Catarroja, Massanassa, Paiporta, Picanya, Sedaví i València, s’han acollit a este servici posat en marxa per la Conselleria a través d’un encàrrec a Tragsa. La Conselleria d’Agricultura ha posat en marxa tot el dispositiu necessari per a atendre les principals necessitats dels agricultors i ramaders.

D’esta manera, des de dimecres passat s’estan duent a terme actuacions per a la retirada d’animals morts en les granges i s’han condicionat de manera urgent els accessos a estes explotacions ramaderes per a poder actuar amb celeritat.

La Conselleria d’Agricultura continuarà prestant estos servicis tant a les ramaderies com a les indústries agroalimentàries que ho necessiten a través de les oficines comarcals i dels servicis territorials.

Fecha: 05/11/2024